CELEX: 62019CB0837
Language: fi
Date: 2020-09-17 00:00:00
Title: Asia C-837/19: Unionin tuomioistuimen määräys (kahdeksas jaosto) 17.9.2020 (ennakkoratkaisupyyntö, jonka on esittänyt Tribunal Arbitral Tributário (Centro de Arbitragem Administrativa – CAAD) – Portugali) – Super Bock Bebidas SA v. Autoridade Tributária e Aduaneira (Ennakkoratkaisupyyntö – Verotus – Arvonlisävero (ALV) – Ostoihin sisältyvän veron vähentäminen – Kuudes direktiivi 77/388/ETY – 17 artiklan 6 kohta – Direktiivi 2006/112/EY – 168 ja 176 artikla – Vähennysoikeuden rajoittaminen – Majoitus-, ravitsemus-, autonvuokraus-, juoma-, polttoaine- ja tiemaksupalvelujen hankkiminen – Standstill-lauseke – Euroopan unioniin liittyminen)

30.11.2020   
            
            
               FI
            
            
               Euroopan unionin virallinen lehti
            
            
               C 414/18
            
         
      Unionin tuomioistuimen määräys (kahdeksas jaosto) 17.9.2020 (ennakkoratkaisupyyntö, jonka on esittänyt Tribunal Arbitral Tributário (Centro de Arbitragem Administrativa – CAAD) – Portugali) – Super Bock Bebidas SA v. Autoridade Tributária e Aduaneira
      (Asia C-837/19) (1)
      
      (Ennakkoratkaisupyyntö - Verotus - Arvonlisävero (ALV) - Ostoihin sisältyvän veron vähentäminen - Kuudes direktiivi 77/388/ETY - 17 artiklan 6 kohta - Direktiivi 2006/112/EY - 168 ja 176 artikla - Vähennysoikeuden rajoittaminen - Majoitus-, ravitsemus-, autonvuokraus-, juoma-, polttoaine- ja tiemaksupalvelujen hankkiminen - Standstill-lauseke - Euroopan unioniin liittyminen)
      (2020/C 414/23)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Tribunal Arbitral Tributário (Centro de Arbitragem Administrativa – CAAD)
      
         Asianosaiset
      
      
         Kantaja: Super Bock Bebidas SA
      
         Vastaaja: Autoridade Tributária e Aduaneira
      
         Määräysosa
      
      Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste 17.5.1977 annetun kuudennen neuvoston direktiivin 77/388/EY 17 artiklan 6 kohtaa ja yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 168 artiklan a alakohtaa ja 176 artiklaa on tulkittava siten, etteivät ne ole esteenä jäsenvaltion lainsäädännölle, joka on ollut voimassa tämän liittyessä Euroopan unioniin ja jonka mukaan arvonlisäveron vähennysoikeuden rajoituksia sellaisten kustannusten osalta, jotka liittyvät muun muassa majoitukseen, ruokaan, juomaan, ajoneuvojen vuokraukseen, polttoaineeseen ja tiemaksuista aiheutuviin kustannuksiin, sovelletaan, vaikka osoitettaisiin, että kustannukset ovat syntyneet sellaisten tavaroiden ja palvelujen hankinnasta, joita käytetään veronalaiseen toimintaan.
      
         (1)  EUVL C 54, 17.2.2020.